KYK: Hoe het Susan Sarandon daai potblou oog gekry?
JY LEES NOU KYK: Hoe het Susan Sarandon daai potblou oog gekry?
‘Die Kontrak’ se Ivan Roux oor sy ‘2de kans op liefde’ ná egskeiding
Deur Abby-Gene Bissolati (saamgestel)
Eina! Die aktrise Susan Sarandon het 'n foto van haar blouoog in die sosiale media gedeel nadat sy geval het.
Susan, wat onlangs ’n toespraak by ’n veldtog van die Demokratiese presidentskandidaat Bernie Sanders moes lewer, het ’n foto van haar gesigbeserings op Instagram gedeel en daarby verduidelik hoekom sy dié belangrike geleentheid moes misloop.
In die twee foto’s wat Susan Vrydag met haar 1,3 miljoen Instagram-volgelinge gedeel het, het sy vertel sy het haarself pimpel en pers geval. In een van die foto’s is daar ’n groot knop aan haar voorkop en in die ander ’n blou kring om haar oog. By dié foto’s skryf sy: " ’n Klein val = harsingskudding, gebreekte neus, seer knie . . ."
Die rooikop-aktrise het Dinsdag weer ’n foto in die sosiale media gedeel en die blouoog lyk aansienlik erger, maar dit lyk wel of die knop aan haar voorkop gesak het.
Susan, wat lyk of sy ten spyte van dié voorval optimisties is, het nie verdere besonderhede verklap oor hoe en waar sy geval het nie, maar haar oog lyk steeds pynlik.
Die aktrise, wat in Oktober haar 73ste verjaardag gevier het, deel gereeld foto’s van haarself in die sosiale media en sy straal behoorlik.
Thank you @amynadinemakeup, @pamwiggy and @michaelangelnyc for red carpet-readying me for the SAG Awards tonight! ??
A post shared by Susan Sarandon (@susansarandon) on Jan 21, 2018 at 3:08pm PST
Maar hoe doen sy dit?
Die ma van drie het aan die modebybel Vogue van haar geheime verklap om so immergroen te bly. “Om nie te rook nie is baie belangrik. Ek dink om gehidreer te bly is ook belangrik,” sê dié aktrise.
Susan onthul verder dat sy nie juis ’n drinker is nie. “Ek dink ’n bietjie wyn in matigheid is seker goed, maar as jy baie drink, kan dit dalk nie so goed wees nie.”
Haar finale antwoord is goeie gene, wat volgens Susan aan haar ma, Leonora Criscione, te danke is.
A post shared by Susan Sarandon (@susansarandon) on Jan 17, 2019 at 11:49am PST
Bronne: News.com.au, Vogue, Daily Mail, Instagram
Meer oor: susan sarandon| bekendes| val
Hollywood-glansvroue bo 70: Dís hul skoonheidsgeheime
Uiters tragiese nuus vir Susan Sarandon
Susan Sarandon ontketen storm met skokaantyging teen Woody Allen
Wat is endometriose en waarop moet jy let?